รายได้ขายพุ่ง ดันงบ XO ปี 64 โต 45% แตะ 462 ลบ.
XO ปี 64 กำไรโต 45% แตะ 462 ลบ. เพิ่มขึ้นจากปีก่อนที่ 318.48 ลบ. รับรายได้ขายเพิ่มเนื่องจากการเพิ่มขึ้นของจำนวนร้านค้าปลีก
21 ก.พ. 2565

บริษัท เอ็กโซติค ฟู้ด จำกัด (มหาชน) หรือ XO รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยบริษัทฯ มีกำไรสุทธิในปี 2564 เท่ากับ 462.29 ล้านบาท เพิ่มขึ้นร้อยละ 45.16 จากปี 2563 ซึ่งมีกำไรสุทธิเท่ากับ 318.48 ล้านบาท ทั้งนี้บริษัทฯ มีรายได้จากการขายสินค้าจำนวน 1,524.54 ล้านบาทเพิ่มขึ้นจากปีก่อนที่ 256.88 ล้านบาท คิดเป็นร้อยละ 20.26 เนื่องจากการเพิ่มขึ้นของจำนวนร้านค้าปลีกซึ่งจัดจำหน่ายสินค้าของบริษัทฯ
อีกทั้งอัตรากำไรขั้นต้นจากการขายสินค้าในปี 2564 เท่ากับร้อยละ 44.83 เพิ่มขึ้นจากปีก่อนที่มีอัตรากำไรขั้นต้นจากการขายสินค้าเท่ากับร้อยละ 40.59 สาเหตุหลักของการเพิ่มขึ้นดังกล่าวมาจากการเพิ่มขึ้นของคำสั่งซื้อจากลูกค้า ทำให้เกิดการประหยัดต่อขนาด รวมถึงหารเพิ่มขึ้นของสัดส่วนการขายสินค้าที่มีอัตรากำไรขั้นต้นสูง